Sophia Antipolise Nice'i ülikool

Sophia Antipolise Nice'i ülikool (prantsuse keeles Université de Nice Sophia-Antipolis) oli avalik-õiguslik ülikool Prantsusmaal, mille peamine asukoht oli Nice'is.

Ülikool asutati 1965. aastal, kuid 1. jaanuaril 2020 reorganiseeriti see ning moodustati uus kõrgkool nimega Côte d'Azur'i ülikool (Université Côte d’Azur, lühendatult UCA).

Endine ülikooli nimi viitas Sophia Antipolisele – rahvusvahelisele teadus- ja tehnoloogiapargile, mis loodi 1969. aastal Prantsuse senaatori Pierre Laffitte'i algatusel teadmiste ja innovatsiooni keskuseks. Kuival platool rajatud park haljastati 90% ulatuses ning tänapäeval tegutseb seal ligikaudu 2500 ettevõtet, mille koguväärtus ületab 5,6 miljardit eurot ja kus töötab enam kui 41 000 inimest.

Ülikoolil oli oluline roll pargi teadusliku infrastruktuuri arendamisel ning see toetas tihedat koostööd teaduse, ettevõtluse ja kõrghariduse vahel, eriti reaalteaduste, infotehnoloogia ja insenerivaldkonnas.

 Viited 

 Välislingid 
Koduleht

Kategooria:Prantsusmaa ülikoolid
Kategooria:Nice